Ĝenaj Eksterteranoj

Ĝenaj Eksterteranoj ( ; hepburne: Urusei Yatsura) estas mangao kaj animeo kreita de mangaisto Rumiko Takahaŝi (aŭtoro de Ranma ½ kaj Inujaŝa).

La mangao estis eldonita ĉiusemajne en la gazeto Shonen Sunday, de 1978 ĝis 1987. La unua animeo baziĝanta sur la mangao ekaperis en 1981 en televidkanalo Fuji Television. La dua animeo aperis en 2022.https://www.crunchyroll.com/es-es/anime-news/2022/09/29-1/new-urusei-yatsura-tv-anime-blasts-new-oped-in-out-of-this-world-trailer 

La protagonistoj de la mangao estas Ataru Moroboŝi, perversula licea studanto; kaj Lum, ekstertera invadanto, kiu sendube enamiĝas al Ataru.

 Intrigo 
Ekstertera raso konata kiel “Onio” alvenas al Tero celante invadi ĝin. Anstataŭ perforte ekregi la planedon, ili donas al homaro rajton batali por gajni posedon de la planedo en konkurso tre simila al tuŝludo.

La komputile elektita homa ludanto estas pigra, nebonŝanca, kaj akademie malsukcesa liceano nomata Ataru Moroboŝi. Dume, la ludanto de la Onioj estas la filino de la estro de la eksterteraj invadantoj, kies kornojn Ataru devos tuŝi antaŭ la limdato.

 Ĉefaj roluloj 

 : Li aspektas unuavide kiel tipa 17-jara studanto. Li estas averaĝaspekta, venante de malsuper-mezklasa familio, kaj pasigas la plej grandan parton de sia tempo malstreĉante en klaso kaj rigardante knabinojn. Ataru estas eble la plej malbonŝanca knabo en la tuta universo. De kiam li estis naskita, Ataru iĝis fifama en la Tomobiki najbareco. Li naskiĝis en tago kiu estis samtempe, vendredo, la 13-an de aprilo (ĉi tiu monato estante la 4-a de la jaro, kiu en la japana estas "Shi-gatsu" kiu ankaŭ povas signifi "Monato de Morto" aŭ "Kvara Monato"), la dato de grava tertremo kaj Butsumetsu (tago de morto de Budho, konsiderata laŭ la budhisma kalendaro kiel la plej malbonŝanca tago en la mondo). De kiam li estis bebo, li posedis kapablon altiri puran malbonŝancon al si; de malbonaj spiritoj, strangaĵoj kaj lastatempe eksterteranoj. Komencante kun Lum, la knabino kiu ŝanĝus la reston de sia vivo.

 :​ Ŝi estas knabino kiu enamiĝis nerevokeble al la libidina kaj malfeliĉa brutulo Ataru Moroboŝi. Oni povas argumenti, ke normala knabino neniam povus enamiĝi al ĉi tiu malgajninto, tamen Lum ne estas normala knabino. Ŝi venas de reĝeco kaj estas la filino de la ekstertera saso Onio Invadanto kaj kapablas flugi kaj generi masivajn elektrajn malŝarĝojn. Ŝi kutime portas bikinkalsonon kaj altajn botojn kombinitajn kun eleganta trenĉo, kiuj elstarigas ŝian kurbecan figuron, kaj havas du malgrandajn kornojn sur ŝia kapo kiuj, kiam ŝprucita kun speciala solvo, povas preni la formon de baretoj. Kiam tiuj kornoj estas forigitaj (aŭ kiam aparte benitaj flavaj rubandoj estas ligitaj ĉirkaŭ ŝi), ŝiaj flugo- kaj elektro-kapabloj malaperas kaj ŝi iĝas normala knabino.

 : Ŝinobu povus esti priskribita kiel senkulpa knabineto, sed ŝi ne estas totale senkulpa. Tre detala, romantika kaj ofte plena de melankolio. Ŝinobu estas kutime tre dolĉa kaj ĝentila, sed ŝi nur ŝajnigas esti amara kaj kolerema, ĝis ŝi estas provokita aŭ se io estas dirita al ŝi sen kialo. Kiel Lum, Ŝinobu estas tre ĵaluza kaj havas tre malbonhumoro. Ŝinobu vere havas emon superflugi la plej malgrandajn aferojn kaj iras en histerian konvulsion kiam ajn aferoj iĝas tro strangaj.

 En Esperanto 
La reta studio Esperaĵo ekpublikigis en aprilo 2023 neoficialan Esperantan tradukon de la mangao.

 Referencoj 



Kategorio:Mangao
Kategorio:Animeo
Kategorio:Japanaj filmoj
Kategorio:Japanaj televidaj serioj
Kategorio:Fikciaj japanoj
Kategorio:Eksterteranoj en fikcio